Rakitić je čudesno ozdravio: Za repku ne može, za Barcu može

Protiv Kosova je Ivan Rakitić ozlijedio zadnju ložu. Nije mogao igrati protiv Turske, a trebao je pauzirati još najmanje tjedan dana. U subotu je zaigrao u prvih 11 protiv Espanyola...

<p><strong>Ivan Rakitić</strong> protiv <strong>Kosova</strong> je prošle nedjelje u kvalifikacijskoj utakmici napustio travnjak u 55. minuti. Ozlijedio je stražnju ložu te ga je zamijenio <strong>Andrej Kramarić</strong>.</p><p><strong>Hrvatski reprezentativac</strong> zbog toga nije mogao igrati važnu utakmicu u utorak protiv <strong>Turske</strong>, koja je "kockaste" porazila 1-0, a prognoze su bile da će sigurno propustiti i subotnji susret španjolske lige protiv <strong>Espanyola</strong> te dvoboj s <strong>Juventusom</strong> u <strong>Ligi prvaka</strong>.</p><p>E pa to se nije dogodilo. Rakitić je već protiv Espanyola bio u prvih 11. Čudesni oporavak našeg veznjaka ili tu nešto ipak ne štima.<br/> Teško je vjerovati da u utorak nije mogao zaigrati niti minute, a samo četiri dana kasnije Barcelonini liječnici dali su mu zeleno svijetlo, i to za prvih 11.</p><p>Eto, za Barcelonu može, a za reprezentaciju ne može. Pitanje je to i za hrvatskog izbornika <strong>Antu Čačića</strong>. Ima li tu nešto više, možda nekih nesporazuma s veznjakom s kojim bi u <strong>Eskisehiru</strong> bilo puno lakše igrati.</p><p>Prije zadnje runde kvalifikacija u listopadu potrebno je riješiti sve nesuglasice ako postoje, jer u zadnje dvije utakmice Hrvatskoj trebaju svi najbolji igrači. </p>